
    REPUBLIKA HRVATSKA
 OPĆINSKI SUD U ZLATARU
STALNA SLUŽBA U PREGRADI
Pregrada, Ul. Stjepana Radića 6
               Poslovni broj: Z-9242/2026-3


  R E P U B L I K A   H R V A T S K A

R J E Š E N J E

I

O G L A S


	Općinski sud u Zlataru, Stalna služba u Pregradi, po sutkinji tog suda Sanji Leskovar - Hostić, kao sucu pojedincu, u zemljišnoknjižnom predmetu predlagateljice Marije Crnković iz Velike Gorice, Trg grada Vukovara 9, OIB 56255160859, koju zastupa punomoćnik Velimir Leskovar, odvjetnik u Pregradi, radi pojedinačnog zemljišnoknjižnog ispravnog postupka, dana 11. rujna 2026.,

r i j e š i o  j e :

	I. Temeljem čl. 210. Zakona o zemljišnim knjigama (NN 63/19, 128/22,155/23 i 127/2024, dalje - ZZK) otvara se pojedinačni zemljišnoknjižni ispravni postupak na nekretninama:

- čkbr. 1815 NEBOJSE, ukupne površine 2388 m2 – kuća i dvorište sa 590 m2, oranica sa 719 m2, voćnjak sa 1079 m2, upisana u zk.ul. broj 1919 k.o. Jelenjak, na kojoj je upisano pravo suvlasništva u korist:

1. Suvlasnički dio: 1/4, Otročak Justina, Nebojse 4,
2. Suvlasnički dio: 3/4, Crnković Marija, Trg maršala Tita 9, Velika Gorica (predlagateljica),

- čkbr. 1789/11 šuma u Gostenju, površine 622 čhv, upisana u zk.ul. broj 754 k.o. Jelenjak, na kojoj je upisano pravo suvlasništva u korist:

1. Suvlasnički dio: 1/2, Otročak Mijo, Nebojse 4,
2. Suvlasnički dio: 1/2, Otročak Ana, rođ. Hajdinjak, Nebojse 4,

- čkbr. 1789/4 FRAJMEŠČINA, ukupne površine 2078 m2 - oranica sa 1539 m2, vinograd sa 539 m2, upisana u zk.ul. broj 2001 k.o. Jelenjak, na kojoj je upisano pravo suvlasništva u korist:

1. Suvlasnički dio: 1/2, Otročak Mijo, Nebojse 4,
2. Suvlasnički dio: 1/2, Otročak Ana, rođ. Hajdinjak, Nebojse 4.

	Ovim postupkom predlagateljica predlaže da se ispravi sadržaj zemljišne knjige za naprijed navedene nekretnine, te da se donese odluka o upisu prava vlasništva na ime predlagateljice.

	II. Temeljem čl. 211. st. 1.  ZZK-a, 

o g l a š a v a  s e

	da je pri Općinskom sudu u Zlataru, Stalnoj službi u Pregradi, otvoren pojedinačni ispravni postupak kojim predlagateljica zahtijeva da se na navedenim nekretninama provede postupak i ispravi upis na način da se umjesto dosadašnjih suvlasnika upiše pravo vlasništva u korist predlagateljice:

Marije Crnković iz Velike Gorice, Trg grada Vukovara 9, OIB 56255160859, u 1/1 dijela.

	O otvaranju i provođenju pojedinačnog ispravnog postupka objavit će se oglas na e-Oglasnoj ploči suda, oglasnoj ploči DGU, PUK Krapina, Ispostava za katastar nekretnina Pregrada i oglasnoj ploči Općine Desinić. 

Pozivaju se zainteresirane osobe da u roku od 30 dana od dana objave oglasa na e-Oglasnoj ploči suda, podnesu svoje prijedloge ili prigovore u vezi predmetnog postupka.

III. Određuje se zabilježba pokretanja i otvaranja pojedinačnog ispravnog postupka na nekretninama pod točkom I. rješenja, a provedba se nalaže ovome sudu, Zemljišnoknjižnom odjelu Pregrada. 

IV. Određuje se očevid i rasprava za ispravak zemljišnoknjižnog stanja na nekretninama navedenima pod točkom I. rješenja, za dan 

23. listopada 2026. u 12,00 sati

a na istu se pozivaju: 
1. predlagateljica po punomoćniku
2. suvlasnici upisani u zemljišnim knjigama 
3. sudski vještak za geodeziju iz GEO-TNT d.o.o. Pregrada
4. sve zainteresirane osobe koje polažu pravo na predmetne nekretnine

	Izostanak pozvanih osoba ne odgađa održavanje rasprave za ispravak, niti znači da je osoba koja nije pristupila povukla svoju prijavu ili prigovor, niti da ista priznaje tuđe prijave ili prigovore.

	V. Poziva se predlagateljica na platež predujma u iznosu od 330,62 EUR (za troškove geodetskog vještačenja iznos od 250,00 EUR, te za troškove izlaska sudske komisije na očevid iznos od 80,62 EUR), na broj računa i to: primatelj: OPĆINSKI SUD U ZLATARU, STALNA SLUŽBA U PREGRADI, IBAN ili broj računa primatelja: HR5723900011300000605, poziv na broj 207-9242-2026, i naznakom broja predmeta (P) Z-9242/2026, te da sudu dostavi dokaz o izvršenoj uplati najkasnije 3 (tri) dana prije zakazanog očevida jer se u protivnom isti neće održati i postupak će se obustaviti.

Napomena:   
U  slučaju nepovoljnih vremenskih uvjeta, očevid i rasprava se neće održati.
 

[bookmark: _GoBack]U Pregradi, 11. rujna 2026.

								      Sutkinja:

      						                Sanja Leskovar-Hostić



POUKA O PRAVNOM LIJEKU:
	Protiv ovog rješenja nije dopuštena žalba.
Osobe koje imaju pravni interes, mogu svoja prava ostvarivati u tijeku ispravnog postupka, podnošenjem prijave ili prigovora u roku otvorenom za ispravak,  odnosno u parnici pred sudom ili pred drugim nadležnim tijelom, nakon što pojedinačni ispravni postupak bude zaključen.

Dostaviti:
1. e-Oglasna ploča suda
2. Oglasna ploča DGU, PUK Krapina, Ispostava za katastar nekretnina Pregrada
3. Oglasna ploča Općine Desinić
4. Zk. odjel Pregrada
5. GEO-TNT d.o.o. Pregrada, Stjepana Škreblina 4/I
6. Odvjetnik Velimir Leskovar, Pregrada, Trg Gospe Kunagorske 15

